CELEX: 32007R0233
Language: lv
Date: 2007-03-02 00:00:00
Title: Komisijas Regula (EK) Nr. 233/2007 ( 2007. gada 2. marts ), ar ko nosaka ievedmuitas nodokli, kuru no 2007. gada 3. marta piemēro dažu veidu lobītiem rīsiem

3.3.2007   
            
            
               LV
            
            
               Eiropas Savienības Oficiālais Vēstnesis
            
            
               L 65/9
            
         
      KOMISIJAS REGULA (EK) Nr. 233/2007
   (2007. gada 2. marts),
   ar ko nosaka ievedmuitas nodokli, kuru no 2007. gada 3. marta piemēro dažu veidu lobītiem rīsiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopīgo organizāciju (1), un jo īpaši tās 11.a pantu,
   tā kā:
   
               (1)
            
            
               Pamatojoties uz kompetento iestāžu sniegto informāciju, Komisija secinājusi, ka atļaujas lobītu rīsu ar KN kodu 1006 20, izņemot basmati rīsu ievešanas atļaujas, ievešanai laika posmam no 2006. gada 1. septembra līdz 2007. gada 28. februārim ir izsniegtas par 352 809 tonnām. Tādēļ ir jāgroza ievedmuitas nodoklis lobītiem rīsiem ar KN kodu 1006 20, citiem, nevis basmati rīsiem.
            
         
               (2)
            
            
               Ņemot vērā, ka piemērojamais ievedmuitas nodoklis jāievieš desmit dienu laikā pēc iepriekš minētā laika posma beigām, šai regulai jāstājas spēkā nekavējoties,
            
         IR PIEŅĒMUSI ŠO REGULU.
   1. pants
   Ievedmuitas nodoklis, ko piemēro lobītiem rīsiem ar KN kodu 1006 20, ir 65,00 EUR par tonnu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 2. martā
      
         
            Komisijas vārdā —
         
         
            lauksaimniecības un lauku attīstības ģenerāldirektors
         
         Jean-Luc DEMARTY
         
      
   
   
      (1)  OV L 270, 21.10.2003., 96. lpp. Regulā jaunākie grozījumi izdarīti ar Regulu (EK) Nr. 797/2006 (OV L 144, 31.5.2006., 1. lpp.).